Zunyi

Zunyi [tsun-i] (hiina keeles lihtsustatud hiina kirjas 遵义 (遵义市), traditsioonilises hiina kirjas 遵義 (Zūnyì) on ringkonna õigustega linn (2. järgu haldusüksus) Hiina edelaosas (Edela-Hiinas) Guizhou provintsi põhjaosas Chongqingist lõunas ja Guizhou provintsi pealinnast Guiyangist põhjas Xiangjiangi jõe ääres. Linna kõrgus merepinnast on umbes 900 m. Zunyi pindala on 30 763 km² ja elanike arv umbes 7 338 000 (2003. aasta lõpp). Linna hüüdnimi on "kuulus linn ajaloos". Samuti nimetatakse teda Guizhou provintsi "kultuuri koduks". Aasta keskmine temperatuur on 13...18 kraadi. Päikeselisi päevi on palju. Tuntuim vaatamisväärsus on 60 m kõrgune juga Chishui. Zunyis on kolm linnarajooni, kaks maakonna õigustega linna, seitse maakonda ja kaks autonoomset maakonda. Need on: Honghuagangi linnarajoon (红花岗区), 595 km², 500 000 elanikku, keskus, linnavalitsuse residents; Huichuani linnarajoon (汇川区), 709 km², 320 000 elanikku; Bozhou linnarajoon (播州区), 4104 km², 1,15 miljonit elanikku, keskasula: Nanbai suurvald (南白镇); Tongzi maakond (桐梓县), 3190 km², 660 000 Einwohner, keskasula: Loushanguani suurvald (娄山关镇); Suiyangi maakond (绥阳县), 2566 km², 510 000 elanikku, keskasula: Yangchuani suurvald (洋川镇); Zheng'ani maakond (正安县), 2595 km², 590 000 elanikku, keskasula: Fengyi suurvald (凤仪镇); Fenggangi maakond (凤冈县), 1883 km², 420 000 elanikku, keskasula: Longquani suurvald (龙泉镇); Meitani maakond (湄潭县), 1845 km², 470 000 elanikku, keskasula: Meijiangi suurvald (湄江镇); Yuqingi maakond (余庆县), 1630 km², 280 000 Einwohner, keskasula: Baini suurvald (白泥镇); Xishui maakond (习水县), 3128 km², 670 000 elanikku, keskasula: Donghuangi suurvald (东皇镇); Daozheni Gelao-Miao autonoomne maakond (道真仡佬族苗族自治县), 2156 km², 320 000 elanikku, keskasula: Yuxi suurvald (玉溪镇); Wuchuani Gelao-Miao autonoomne maakond (务川仡佬族苗族自治县), 2773 km², 430 000 elanikku, keskasula: Duru suurvald (都濡镇); Chishui linn (赤水市), 1801 km², 300 000 elanikku; Renhuai linn (仁怀市), 1788 km², 600 000 elanikku. Honghuagang Huichuan Bozhou Tongzi Suiyang Zheng'an Daozhen Wuchuan Fenggang Meitan Yuqing Xishui Chishui Renhuai Elanike arv on umbes 7 338 000 (2003. aasta lõpp). Zunyis elab hiinlaste kõrval veel 36 rahvust, sealhulgas tujia'd, miaod ja gelao'd. Zunyi sisemajanduse kogutoodang moodustab veerandi kogu provintsi omast. Linnas on metallurgiatööstus, elektrijaam, ehitusmaterjalidetööstus ja toiduainetetööstus. Zunyis toimus Zunyi konverents, Hiina Kommunistliku Partei otsustav nõupidamine Suure looderetke ajal jaanuaris 1935. Mao Zedong kindlustas oma võimu: ta valiti esimest korda partei juhiks. Hiina turistid lasevad end konverentsi toimumiskoha juures pildistada. See kuulub "palverändude" sihtmärkide hulka. See on endine ilusas kohalikus stiilis katoliku kirik, mis 1953 tehti Mao Zedongi monumendiks. Samuti renoveeriti maja, kus ta peatus. Preester isa Xia sai asemele teise maatüki koos majaga. Hiljem pandi ta vangi. Kahekümne aasta pärast ta vabastati ja rehabiliteeriti 1985 täielikult. Aastal 1987 hakkas ta ehitama praegust kirikut, mis valmis 2004. Zunyi on tuntud kohana, mille hõõguvaid toite käisid maitsmas Hiina juhid, sealhulgas Deng Xiaoping. Nende toitude seas on vürtsine kuum nuudlisupp lambaliha ja oajustu-massiga (yangrou fen). Selles kasutatakse pakse valgeid ümmargusi riisinuudleid (lai fen), mida valmistatakse Gaopingi linnas ja mida mujalt naljalt ei leia. Valmistatakse riisilikööri (maotai), samuti dongjiu'd. Kohalik õlu gaoyuan on maitsev. Nende jookide maitsvuse põhjuseks peetakse kohaliku vee head kvaliteeti. Praegu ähvardab Chishui jõge, millest maotai'd tehakse, reostus. Lijiawan Zunyi vangla